《题妙庭观》
宋代·魏仲恭

九转凡成吞绛雪，霓旌缥缈升丹阙。
瑶池因到阿母家，笑傲壶中闲日月。
蟠桃一熟千年久，为君持献流霞酒。
不应移种上林春，红颜聊驻人间寿。
回首桑田几翻覆，世上黄粮犹未熟。
暂来仙馆拂尘埃，静对吟风几竿竹。

作者简介：魏仲恭，字端礼，宛陵（今安徽宣州）人。良臣子，鲁察婿。与范成大有交。孝宗乾道七年（一一七一），监行在点检赡军激赏酒库所籴场（《周文忠集》卷三二《鲁察墓志铭》）。淳熙九年（一一八二），通判平江（《断肠诗集序》）。尝辑刻朱淑真《断肠诗集》并为序。